Մյուզ

Muse (արտասանվում է «Մյուզ»), բրիտանական աշխարհահռչակ Ալտերնատիվ ռոք խումբ է, հիմնվել է 1994 թվականին անգլիական Թինմութ քաղաքում։ Խումբը ունի երեք մասնակից՝ Մեթյու Բելլամի, Քրիս Վոլսթենհոլմ և Դոմինիկ Հովարդ։ Խումբը թողարկել է վեց ստուդիական ալբոմ՝ Showbiz (1999), Origin of Symmetry (2001), Absolution (2003), Black Holes and Revelations (2006), The Resistance (2009) և The 2nd Law (2012). Նաև պաշտոնապես թողարկվել է երեք համերգային սկավառակ՝ Hullabaloo Soundtrack (2002), Absolution Tour (2005), և HAARP (2008)։ Վերջինս 2007 թ. Ուէմբլի մարզադաշտում կայացած մեծ համերգի ձայնագրությունն է և «Ողջ ժամանակների լավագույն 50 ալբոմներ» ցանկում զբաղեցրել է 40-րդ հորիզոնականը։ 2010 թվականին The Resistance ալբոմի շնորհիվ խումբը արժանացավ պատվավոր Գրեմմիի մրցանակի՝ «Լավագույն ռոք-ալբոմ» կատեգորիայում։ 2012 թ. սեպտեմբերի դրությամբ ամբողջ աշխարհում խմբի ալբոմները վաճառվել են ավելի քան 20 միլիոն օրինակով։


== Խմբի անդամներ ==
Մեթյու Բելլամի (անգլ.՝ Mattew Bellami) - վոկալ, կիթառ, դաշնամուր
Քրիս Վոլսթենհոլմ (անգլ.՝ Christopher Tony Wolstenholme) - բասս, բեք-վոկալ, շրթհարմոն
Դոմինիկ Հովարդ (անգլ.՝ Dominic Howard) - հարվածային գործիքներ
		


== Խմբի պատմությունը ==


=== 1992-1997: Կազմավորումը և վաղ շրջանը ===
90-ական թվականներին Մեթը, Դոմն ու Քրիսը նվագում էին թինմության դպրոցի տարբեր կոլեկտիվներում։ Muse-ի կազմավորումն սկսվեց այն բանից հետո, երբ Մեթը դարձավ կիթառահար Դոմ Հովարդի խմբում։ Նրանք հայտնվեցին բարդ իրավիճակում, երբ խմբի բասս-կիթառահարը՝ Phys Vandit-ը որոշեց լքել խումբը։ Նրանք խնդրեցին իրենց մոտիկ ընկերոջը՝ Քրիս Վոլսթենհոլմին սովորել նվագել բասս-կիթառ։ Սկզբնական շրջանում, մինչև Muse անունով հանդես գալը, խումբը ունեցել է մի շարք անվանումեր՝ Gothic Plague, Carnage Mayhem, Fixed Penalty և Rocket Baby Dolls։
Rocket Baby Dolls անվան տակ նրանք հաղթեցին տեղի «Band Battle»-ներից մեկը, ընթացքում կոտրելով իրենց երաժշտական սարքավորումները։ Շուտով նրանք որոշեցին չշարունակել ուսումը և խորանալ երաժշտության ոլորտում։ Անվանվելով Muse՝ նրանք սկսեցին ելույթներ ունենալ էքսեթերյան ակումբներում։


=== 1998-2000: Առաջին մինի-ալբոմները և Showbiz-ը ===
Տես նաև՝ Muse EP, Muscle Museum EP, Showbiz
Իր առաջին համերգները Մյուզը ունեցավ Լոնդոնում և Մանչեսթերում։ Խմբի տղաները հանդիպեցին Դեննիս Սմիթթին՝ Sawmills ձայնագրության ստուդիայի տիրոջը, և նրա հետ կնքեցին պայմանագիր։ 
Այս հանդիպումը նպաստավոր հանդիսացավ խմբի համար, և նրանք ձայնագրեցին իրենց առաջին մինի-ալբոմ «Muse EP»՝ Dangerous լեյբլի տակ։ Երկրորդ մինի-ալբոմը՝ «Muscle Museum EP», որը թողարկվեց 1999-ի հունվարին, ներառում էր Sober ստեղծագործևթյան 2 տարբերակ, Uno, Unintended և Instant Messenger երգերը։ Երաժշտական լրագրող Սթիվ Լամաքը ասել է. «Սա այն ձայնագրություններց է, որոնք չեն տեղավորվում ամեն տեղ հնչող երաժշտության շրջանակներում։ Լսարանի կողմից այն ստացավ հրաշալի արձագանքներ»։ Սակայն մինի-ալբոմի հաջողությանը հակառակ բրիտականան շատ ձայնագրման ընկերություններ մերժեցին աջակցել Մյուզին՝ պնդելով, որ նրանք հնչողությամբ հիշեցնում են Radiohead-ին։
Չնայած դրան, ամերիկյան «Maverick Records» լեյբլը խմբի համար կազմակերպեց մի քանի համերգներ ԱՄՆ-ում։ Մեծ Բրիտանիա վերադառնալուն պես խումբը կնքեց պայմանագրեր եվրոպական և ամերիկյան լեյբլների հետ։ Մյուզի առաջին ալբոմի՝ «Showbiz»-ի ձայանգրման աշխատանքներով հետաքրքրվեց Ջոն Լեքին, որը զբաղվել էր The Bends-ի, The Stone Roses-ի և The Verve-ի պրոդյուսինգով։ 
Ալբոմն արտահայտեց խմբի ագրեսիվ-լիրիկական ոճը, իսկ տեքստերը արտացոլեցին այն դժվարությունները, որոնց հանդիպեց խումբը Թինմութում։


=== 2001-2002: Origin of Symmetry ===
Հիմնական հոդվածը՝ Origin of Symmetry
2002 թ. նոյեմբերից խումբը սկսեց պատրաստել ալբոմը։ Սկզբից ալբոմի պրոդյուսերն էին Ջոն Քորնֆիլդի և Փոլ Ռիվը, և այդ ժամանակ ձայնագրվեց 3-4 երգ։ Բայց հետո խումբը փոխեց իրենց պրոդյուսերներին, և արդեն ամերիկացի Ռիչ Քոստի պրոդյուսերի հսկողությամբ ձայնագրեցին ողջ ալբոմը։ 2006 թ. փետրվարին "Q" ամսագրի կողմից պատրաստված "Աշխարհի լավագույն 100 ալբոմները" ցանկում «Origin of Symmetry» ալբոմը զբաղեցրեց 74-րդ հորիզոնականը։
Ամերիկյան Maverick լեյբլում կարծեցին, թե Բելլամիի ֆալցեթը կխոչնդոտի ալբոմի հեռարձակումը ռադիոյով, և պահանջեցին փոփոխություններ խումբը մտցնի մի քանի երգերում՝ ԱՄՆ-ում ալբոմը թողարկելու համար։ Խումբը հրաժարվեց և կանխեց համագործակցությունը լեյբլի հետ։ ԱՄՆ-ում ալբոմը հետագայում թողարկվեց միայն 2005 թ. սեպտեմբերի 20-ին, երբ Մյուզը պայմանագիր կնքեց Warner Music Group ընկերության հետ։
Խումբը թողարկեց նաև Փարիզի Le Zénith համալիրում կայացած համերգների ձայնագրությունը՝ «Hullabaloo», տեսաերիզի և ձայնասկավառակի տեսքով։


=== 2003-2005: Absolution ===
Հիմնական հոդվածը՝ Absolution
"Absolution" ալբոմի պրոդյուսերն էր Ռիչ Քոսթին։ Ալբոմը թողարկվել է 2003 թվականի սեպտեմբերի 29-ին։ Ալբոմը ձայնագրվում էր Լոս Անջելեսում և Լոնդոնում և բրիտանական չարթերում մեկնարկեց 1-ին հորիզոնականից։ Ալբոմի շատ երգեր դարձան հիթեր։ Ալբոմից թողարկվեց 6 սինգլ, որոնցից «Stockholm Syndrome» երգը հրապարակվեց միայն ինտերնետում։ Բրիտանական «Kerrang!» երաժշտական ամսագրի «XXI դարի լավագույն 50 ալբոմներ»-ի ցանկում ալբոմը զբաղեցրեց 2-րդ հորիզոնականը, զիճելով Green Day խմբի «American Idiot» ալբոմին։ ԱՄՆ-ում ալբոմը ստացել է Ոսկե կարգավիճակ։
2004 թ. հունիսին խումբը մասնակցեց «Glastonbury Festival» փառատոնին, շարունակելով իրենց համերգային շրջագայությունը։ Խումբը նաև վաստակում է 2004 թ. MTV Europe Music Awards-ի երկու մրցանակ՝ «Լավագույն ալտերնատիվ կատարող» և «Լավագույն բրիտանական և իռլանդական կատարող» նոմինացիաներում, և BRIT Award-2005 մրցանակաբաշխության «Բրիտանական լավագույն կենդանի կատարող» մրցանակը։
2005 թ. հուլիսին խումբը մեծ համերգ է տալիս Փարիզում։


=== 2006-2008: Black Holes and Revelations ===
Հիմնական հոդվածները՝ Black Holes and Revelations և HAARP
Թողարկվել է 2006 թ. հուլիսի 3-ին։ Ալբոմը կրկնակի պլատինե կարգավիճակ է ստացել։ Ալբոմում ընդգծվում է խմբի երաժշտության հնչյունային փոփոխությունները, որը զգալիորեն տարբերվում է նախորդ ալբոմներից։ Երգերի տեքստերը ստացել են քաղաքական և բողոքային ենթատեքստ, շոշափվում է նաև սիրո, ցավի և ներողամտության հուզալի թեմաները։ Թարմացված ծրագրով խումբը լայնածավալ համերգային շրջագայության մեկնեց, ելույթներ ունենալով բոլոր մայրցամաքներում։ Ալբոմից 5 երգ թողարկվեց առանձին սինգլներով։
2007 թվականին Լոնդոնի «Ուէմբլի» մարզադաշտում կայացած համերգի ձայնագրությամբ HAARP կենդանի ալբոմը թողարկվել է 2008 թ. մարտի 14-ին Մեծ Բրիտանիայում և ապրիլի 1-ին՝ ԱՄՆ-ում։ Սկավառակը «Ողջ ժամանակների լավագույն 50 ալբոմներ» ցանկում զբաղեցրել է 40-րդ հորիզոնականը։


=== 2009-2011: The Resistance ===
Հիմնական հոդվածը՝ The Resistance
«The Resistance» ալբոմը թողարկվել է 2009 թ. սեպտեմբերի 11-ին Իտալիայում, Գերմանիայում, Ավստրալիայում, Բելգիայում և Նիդեռլանդներում, սեպտեմբերի 14-ին՝ Մեծ Բրիտանիայում և սեպտեմբերի 15-ին ԱՄՆ-ում և Կանադայում։ Սա առաջին ալբոմն էր, որի պրոդյուսերական ողջ աշխատանքը կատարվել է խմբի կողմից։ Թողարկումից առաջին շաբաթվա ընթացքում վաճառվեց ալբոմի 451 հազար օրինակ, ինչը այդ տարի ռեկորդ դարձավ Մեծ Բրիտանիայում։ 19 երկրի հիթ-շքերթներում ալբոմը մեկնարկեց 1-ին հորիզոնականից, և զբաղեցրեց 3-րդ տեղը ԱՄՆ-ում։ Ալբոմից թողարկվեց 4 սինգլ՝ «Uprising», «Undisclosed Desires», «Resistance» и «Exogenesis: Symphony»։


=== 2011-ներկա։ The 2nd Law ===
Հիմնական հոդվածը՝ The 2nd Law
Ըստ խմբի մասնակիցների, նոր ալբոմի համար նյութը պատրաստ է, և 2011 թ. սեպտեմբերից խումբը սկսել էր զբաղվել մշակմամբ և ձայնագրությամբ։ Երաժիշտները խոստացել են, որ նոր, թվով 6-րդ պաշտոնական ալբոմը կթողարկվի 2012 թվականին։ Խմբի մենեջեր Էնթոնի Ադդիսը Billboard ամսագրին տրված հարցազրույցում նշել էր, որ Մյուզը Լոնդոնում սկսել է աշխատել նոր ալբոմի ձայնագրության վրա, և այն կթողարկվի մինչ 2012 թ. հոկտեմբերը։ Հունիսի 6-ին հրապարակվեց ալբոմի պաշտոնական թրեյլերը։
Հունիսի 27-ին խումբը իր պաշտոնական կայքում ներկայացրեց «Survival» սինգլը, որը դարձել է Լոնդոնում կայանալիք 30-րդ Ամառային օլիմպիական խաղերի հիմնը, որն էլ խումբը կենդանի հնչողությամբ կատարեց Օլիմպիական խաղերի փակման արարողության ժամանակ։
2012 թ. հուլիսի 4-ին խումբը հրապարակեց նոր ալբոմի երգացանկը, իսկ պաշտոնական երգացանկը հայտարարվեց հուլիսի 13-ին։ Դրանից քիչ անց «New Musical Express» ամսագրին տրված հարցազրույցի ժամանակ խումբը հայտարարեց ալբոմից երկրորդ՝ Madness սինգլի թողարկման մասին։ Նույն թվականի դեկտեմբերի 10-ին կթողարկվի ալբոմից երրորդ՝ Follow Me սինգլը։
Ալբոմը զբաղեցրել է Բրիտանական հիթ-շքերթի առաջին հորիզոնականը, և ամերիկյան հեղինակավոր «Billboard 200» չարթում երկրորդ հորիզոնականը։
Ալբոմը ստացել է Ոսկե կարգավիճակ Կանադայում, Իտալիայում, Նոր Զելանդիայում, Լեհաստանում, Շվեյցարիայում և Մեծ Բրիտանիայում։
«Madness» երգը առաջադրվել է 2013 թ. կայանալիք Գրեմմի մրցանակաբաշխության «Լավագույն ռոք երգ» նոմինացիայում, իսկ ալբոմը՝ «Լավագույն ռոք ալբոմ» նոմինացիայում։


=== Drones (2014) ===
Հիմնական հոդվածը՝ Drones
2014 թվականի ապրիլին խումբը հայտարարեց ստուդիական 7-րդ ալբոմը թողարկելու աշխատանքների մասին։Արդեն 2015 թվականի հունիսի 5-ին ալբոմը թողարկվեց Եվրոպայում և 8-ին արդեն Միացյալ Թագավորությունում։"Dead Inside"-ի lyric video-n, որպես lead single, թողարկվեց 2015 թվի մարտի 23 ին,մինչ այդ խմբի կողմից թողարկվել էր նաև Psycho-ն՝ մարտի 12-ին։
Մարտի 15-ից մայիսի 16-ը խումբը ձեռնամուխ եղավ կարճ The Psycho տուրի կազմակերպմանն ու անցկացմանը Մեծ Բրիտանիայի և ԱՄՆ-ի տարածքում։
2015 թվականի մայիսի 18-ին խումբը իր YouTube ալիքում թողարկեց Mercy (երգ, GOOD Music) երգը lyric video տարբերակով ,ինչը հասանելի էր նաև ներբեռնման համար։
Թողարկված ալբոմը շատ արագ սիրվեց ու գրամեց խոշոր շուկաները։
Մյուզը այս ալբոմով հեդլայնինգ համարվեց նաև 2015 թվի սեպտեմբերի 13-ին Բեռլինում կայացած ամենամյա Lollapalooza փառատոնի ժամանակ։
Արդեն 2016 թվականի փետրվարի 16-ին կայացած Գրեմմիի 58-րդ մրցանակաբաշխության ժամանակ Drones-ը հաղթող ճանաչվեց <Լավագույն ռոք ալբոմ> անվանակարգում։


== Սկավառակագրություն ==


=== Ստուդիական ալբոմներ ===
1999 Showbiz
2001 Origin of Symmetry
2003 Absolution
2006 Black Holes and Revelations
2009 The Resistance
2012 The 2nd Law
2015 Drones
2018 Simulation Theory
2022 Will of the People


=== Համերգային ալբոմներ ===
2008 HAARP


=== Հավաքածուներ ===


=== Դեմո-ալբոմներ ===
1995 This Is a Muse Demo (աուդիոկասետ)
1997 Newton Abbot Demo (աուդիոկասետ, թվային ներբեռնում)


=== Տեսաերիզներ ===
2002 Hullabaloo: Live at Le Zenith, Paris (2DVD, VHS)
2005 Absolution Tour (DVD)
2008 HAARP (CD+DVD, DL)


=== EP ===


=== Սինգլներ ===


=== Տեսահոլովակներ ===
Խմբի առաջին տեսահոլովակը, Uno, նկարահանվել է 1999 թվականին, Showbiz ալբոմի թողարկումից անմիջապես հետո։ Ներկա դրությամբ 25 երգի համար նկարահանված է ընդհանուր 40 տեսահոլովակ։


== Մրցանակներ ==
Հիմնական հոդվածը՝ Muse խմբի մրցանակներն ու նոմինացիաները

2000 NME Awards - Լավագույն նոր խումբ
2001 Kerrang! - Լավագույն բրիտանական խումբ
2002 Kerrang! - Լավագույն բրիտանական կենդանի համերգ
2003 Q Awards - Լավագույն կենդանի կատարող
2004 Q Awards - Նորամուծություն հնչողության մեջ
2004 MTV Europe Music Award - Լավագույն ալտերնատիվ կատարող
2004 MTV Europe Music Award - Լավագույն բրիտանա-իռլանդական կատարող
2004 Kerrang! - Լավագույն ալբոմ (Absolution)
2005 Brit Awards - Լավագույն կենդանի համերգ
2005 MNE Awards - Լավագույն կենդանի ելույթ
2006 Kerrang! - Լավագույն կենդանի համերգ
2006 MTV Europe Music Award - Լավագույն ալբոմ (Black Holes and Revelations)
2006 Q Awards - Լավագույն ալբոմ (Black Holes and Revelations)
2007 Brit Award - Լավագույն կենդանի համերգ
2007 Kerrang! - Լավագույն բրիտանական համույթ
2007 MTV Europe Music Award - Headliner
2007 MTV Europe Music Award - Լավագույն բրիտանա-իռլանդական կատարող
2007 NME Awards - Լավագույն բրիտանական կատարող
2008 Meteor Music Award - Աշխարհի լավագույն կենդանի կատարող
2008 NME Awards - Լավագույն կենդանի խումբ
2009 Q Award - Աշխարհում լավագույն կենդանի համերգ
2009 NME Award - Լավագույն համերգային ալբոմ (HAARP)
2010 Brit Awards - Լավագույն բրիտանական խումբ
2010 NME Awards - Լավագույն բրիտանական խումբ
2010 NME Awards - Լավագույն վեբ-կայք (muse.mu)
2011 Grammy - Լավագույն ռոք ալբոմ (The Resistance)
2012 NME Awards - Մեթյու Բելլամի - Hottest Man
2012 NME Awards - Ամենանվիրված երկրպագուներ
2016 Grammy-լավագույն ռոք ալբոմ (Drones)


== Հետաքրքիր փաստեր ==
«Absolution Tour» շրջագայության ընթացքում Մեթյու Բելլամին ջարդել է 140 կիթառ։ Այդ ցուցանիշը մտել է Գինեսի ռեկորդների գիրք։
2009 թվականին Վատիկանը հրապարակեց "Աստծուն պետքական" երաժշտական կատարումների ցուցակը։ Այդ ցանկում, Մոցարտի և Հռոմի Պապ Բենեդիկտոս XVI-ի ձայներիզի հետ մեկտեղ տեղ է գտել Muse-ի «Uprising» երգը։


== Տես նաև ==
Muse խմբի երգերը


== Գրականություն ==
Ben Myers. Inside the Muscle Museum 2004 - ISBN 978-0953994267
Mark Beamount. Out of This World։ The story of Muse 2008 - ISBN 978-1849383684


== Արտաքին հղումներ ==
Պաշտոնական կայք(անգլ.)
Խմբի էջը MySpace ցանցում
Youtube 


== Ծանուցումներ ==